Johann Friedrich Böttger
Store norske leksikon,Kunst og estetikk,Glass og keramikk,Glass og keramikk – utøvere
Johann Friedrich Böttger var en tysk alkymist. Han var den første i Europa som fant en måte å fremstille ekte porselen på. Metoden var den gang bare kjent av kineserne.
I 1701 startet Böttger å eksperimentere med å fremstille gull. De kommende årene levde han vekselvis fengslet og under flukt. Sammen med fysikeren Ehrenfried Walther von Tschirnhaus og Gottfried Pabst von Ohain oppdaget Böttger i 1706 fremstillingsprinsippene for rødt og hvitt porselen.Den 15. januar 1708 lyktes Böttger for første gang å brenne en hvit, transparent skjerv. Datoen regnes for å være det europeiske porselenets opprinnelse.På bakgrunn av oppdagelsen etablerte kurfyrste August den sterke porselensfabrikken Königlich-Polnische und Kurfürstlich-Sächsische Porzellan-Manufaktur i 1710. Fabrikken, som er bedre kjent som Meissen, ble straks et forbilde for andre fabrikker rundt omkring i Europa.I alle de årene han forsket på porselen var han frihetsberøvet, men i 1714 fikk han tilbake friheten. To år senere utviklet Böttger en blå glasur. Samtidig var han kronisk syk, og i 1719 døde han. Les mer i Store norske leksikon alkymi porselen Litteratur Brattig, Patricia (2010). Meissen – Barockes Porzellan in Köln, Arnoldsche